Vabariigi Valitsus

11.09.2024 nr 1-7/

**Pöördumine kohalikele omavalitsustele**

**pandud kohustuste ja nende kulude**

**riigieelarvest katmise teemal**

Eesti Linnade ja Valdade Liit pöördub teie poole seoses täiendavate kulude katmisega. Kulud on omavalitsustel tekkinud lasteaiaõpetajate ja tugispetsialistide töötasu kasvuga käesoleval, 2024. aastal.

Üldhariduskooli õpetaja töötasu alammäära tõsteti Vabariigi Valitsuse määruse muudatusega juunis 2024. Omavalitsustel on kohustus alammäär tagada tagasiulatuvalt 1. jaanuarist <https://www.riigiteataja.ee/akt/123122023039?leiaKehtiv>

Üldhariduskooli õpetaja töötasu alammäär on seotud ka lasteaiaõpetajate ja tugispetsialistide töötasu määradega (toetusfondi määrus, põhikooli- ja gümnaasiumiseadus). Kohalikud omavalitsused peavad seega tagama lasteaiaõpetajatele ja tugispetsialistidele täiendava palgakasvu uue alammäära, 1820 euro osas, oma tulubaasi vahenditest 1 720 040 eurot (Lisa 1). Riigieelarvest eraldati 2024. aastal lasteaiaõpetajate palgakulude kasvuks küll omavalitsustele täiendavalt 1 miljon eurot, aga selle eralduse aluseks oli Valitsuse esialgselt kehtestatud alammäära ja eelmise aasta alammäära vahe (1803€ - 1749€). Riigieelarvest ei ole eraldatud täiendavaid vahendeid omavalitsustele 1803€ ja 1820€ vahe tagamiseks.

Kohaliku omavalitsuse finantsjuhtimise seadus § 25 sätestab, et kui pärast kohaliku omavalitsuse üksuse eelarveaasta algust kehtestab Riigikogu või Vabariigi Valitsus õigusakte, mille alusel jooksval eelarveaastal kohaliku omavalitsuse üksuse eelarve sissetulekud vähenevad või väljaminekud suurenevad, hüvitab riik õigusakti mõjud samas ulatuses või vähendab proportsionaalselt kohaliku omavalitsuse üksusele pandud kohustusi. Seda toetab ka hiljutine kohtulahend hooldusreformi teemal, lisatud väljavõte: *113. Praegusel juhtumil võttis Riigikogu SHS ja TuMS muutmise seaduse, millega sätestati SHS § 221 lõiked 1, 2 ja 5, vastu 7. detsembril 2022. Norm avaldati Riigi Teatajas 22. detsembril 2022 ehk vahetult enne uue eelarveaasta algust. Taotlejatel võis kirjeldatud olukorras puududa mõistlik võimalus valmistuda täitma kohustust, mille riik neile peale pani. Kui taotlejate 2023. aasta eelarve väljaminekud suurenesid SHS § 221 lõigetes 1, 2 ja 5 sätestatu tõttu ja neil ei olnud võimalik mõistlikul viisil 2023. aasta eelarvet muuta, on neil õigus esitada KOFS § 25 alusel halduskohtule kaebus oma õiguste maksma panemiseks. Seega on õiguskorras norm, mille alusel saavad taotlejad oma õigusi kaitsta.*

Palume Vabariigi Valitsusel hüvitada linnadele ja valdadele alammäära muudatusest tingitud täiendavad kulud kogusummas 1,7 miljonit, mida kohalikud omavalitsused ei saanud ette näha oma eelarveid kinnitades 2024. aastal.

/allkirjastatud digitaalselt/

Veikko Luhalaid

tegevdirektor

Eesti Linnade ja Valdade Liit

Koopia: Haridus- ja Teadusministeerium

Rahandusministeerium

Regionaal- ja Põllumajandusministeerium